APPLE ออกอะไรมา คนก็ซื้อ สรุป ผลประกอบการ APPLE ไตรมาสที่ 1 ปี 2020
1. ผลประกอบการบริษัท APPLE โตระเบิด สร้างรายได้ต่อไตรมาสเป็นสถิติสูงสุดตลอดกาลในประวัติศาสตร์บริษัท  รายได้ 2.8 ล้านล้านบาท เพิ่มขึ้น 8.9% กำไร 6.9 แสนล้านบาท เพิ่มขึ้น 11.4%  กำไรไตรมาสเดียวของ APPLE สามารถซื้อกิจการธนาคารไหนก็ได้ของประเทศไทยทั้งธนาคาร
29 ม.ค. 2563

APPLE ออกอะไรมา คนก็ซื้อ
สรุป ผลประกอบการ APPLE ไตรมาสที่ 1 ปี 2020 / โดย ลงทุนแมน
1. ผลประกอบการบริษัท APPLE โตระเบิด สร้างรายได้ต่อไตรมาสเป็นสถิติสูงสุดตลอดกาลในประวัติศาสตร์บริษัท
(รอบบัญชีของ APPLE ไตรมาสที่ 1 ปี 2020 นับจาก ต.ค.-ธ.ค.2019)
รายได้ 2.8 ล้านล้านบาท เพิ่มขึ้น 8.9%
กำไร 6.9 แสนล้านบาท เพิ่มขึ้น 11.4%
กำไรไตรมาสเดียวของ APPLE สามารถซื้อกิจการธนาคารไหนก็ได้ของประเทศไทยทั้งธนาคาร
2. ธุรกิจ Wearables นำโดย AirPods และ Apple Watch กลายมาเป็นธุรกิจ S-Curve ใหม่ของ Tim Cook โดยไตรมาสนี้ทำรายได้แซงกลุ่ม iPad และมีแนวโน้มจะแซงกลุ่ม Services ปีนี้
3. ใครคิดว่า Wearables ของ APPLE จะมีแค่นาฬิกา กับ หูฟัง ตอนนี้ APPLE วางแผนจะออกแว่นตา AR VR ตัวใหม่ในอีก 2 ปี
4. การเติบโตในแต่ละกลุ่มธุรกิจ
Wearables เติบโต 37.0%
Services เติบโต 16.9%
iPhone เติบโต 7.6%
ในขณะที่ Mac และ iPad รายได้ลดลง 3.5% และ 11.2% ตามลำดับ
5. การเติบโตแบบก้าวกระโดดในข้อ 4 ทำให้บริษัท APPLE สร้างรายได้เป็นสถิติใหม่ในประวัติศาสตร์กับกลุ่มธุรกิจ Wearables และ Services เช่นกัน
6. บริษัท APPLE ยังซื้อหุ้นคืนต่อเนื่อง ทำให้กำไรต่อหุ้น เพิ่มขึ้น 19.4%
7. จากการระบาดของไวรัสโคโรนาในจีน คาดว่าบริษัทมีแนวโน้มทำให้ iPhone รุ่นใหม่ต้องเลื่อนการผลิตออกไป ซึ่งอาจส่งผลกระทบต่อการเปิดตัวที่ปกติจะเกิดขึ้นช่วงปลายปี
8. ทิม คุก CEO บริษัท ระบุว่าคู่ค้าบางรายของบริษัทมีฐานการผลิตอยู่ที่อู่ฮั่น และบริษัท APPLE ปิดสาขาที่ประเทศจีนไปแล้ว 1 สาขา รวมถึงกำหนดเวลาเปิด-ปิดสาขาที่จีนสั้นลง
9. หลังการประกาศผลประกอบการ มูลค่าบริษัท APPLE พุ่งขึ้นทันทีอีก 1.5%
10. สรุป หลายคนถกเถียงกัน และล้อเลียน iPhone รุ่นใหม่มีดีไซน์กล้องหลังคล้ายชานมไข่มุก แต่ผลออกมา บริษัทก็ยังสามารถเติบโตระเบิด และนักลงทุนก็มองเหตุการณ์ที่ประเทศจีนจะกระทบต่อธุรกิจ APPLE เพียงชั่วคราว
รู้หรือไม่ ตอนนี้ APPLE มีมูลค่าบริษัท 43.6 ล้านล้านบาท คิดเป็นเกือบ 3 เท่าของมูลค่าบริษัทในตลาดหลักทรัพย์แห่งประเทศไทยทั้งหมดรวมกัน..
References
-Apple Newsroom Q1 2020